Mesjide Sunan Bayat kawentar banget. Amarga dumunung ing dhuwur gunung, yen wancine adan swarane keprungu tekan Demak. Wanci subuh, amarga ndhisiki weruh fajar anggone adan nggasiki adane mesjid Demak. Sultan Demak keganggu banget, mula ngirim utusan supaya Sunan Bayat ngudhunake mesjide. Awit kasektene Sunan Bayat, dheweke ndisiki utusan Demak mau. Dheweke gage mindhah mesjid ing ngisor. Sunan Bayat banjur mbalangake goloke saka ndhuwur gunung kanggo nemtokake papan kanggo mindhah mesjid. Kanthi sorbane, mesjid mau digeret tumuju ing papan tibane golok. Mula mesjid ing papan anyar mau diwenehi jeneng Mesjid Golo. Golo uga ditegesi Ga, siji, La, pitu. Dadi yen digabung dadi pitulas sing tegese gunggunge roka’at solat, yaiku 17 roka’at.
